കേന്ദ്ര വിമര്ശനം വേണ്ട ജീവനക്കാര്ക്ക് മുന്നറിയിപ്പുമായി കാസര്കോട് കേന്ദ്ര സര്വകലാശാല സര്ക്കുലര് കാസര്കോട്: പ്രകോപനപരമായതോ ദേശവിരുദ്ധമോ ആയ പ്രഭാഷണങ്ങള് നടത്തരുതെന്ന് കാസര്കോട് കേന്ദ്ര സര്വകലാശാല. ഇക്കാര്യം വ്യക്തമാക്കി ഫാക്കല്റ്റി അംഗങ്ങള് അടക്കമുള്ള ജീവനക്കാര്ക്ക് സര്ക്കുലര് നല്കി. ഇത്തരം പ്രവര്ത്തനങ്ങളില് ഏര്പ്പെടുന്നവര്ക്കെതിരെ കര്ശന അച്ചടക്ക നടപടി സ്വീകരിക്കുമെന്നാണ് വൈസ് ചാന്സലര് പ്രൊഫ എച്ച് വെങ്കിടേശ്വര്ലുവിന്റെ അംഗീകാരത്തോടെ പുറത്തിറക്കിയ സര്ക്കുലറില് പറയുന്നത്. രാജ്യത്തിന്റെ ആവശ്യങ്ങള് നിറവേറ്റാതെ കൊവിഡ് വാക്സീന് കയറ്റുമതി ചെയ്യുകയാണെന്ന് ഒരു ഫാക്കല്റ്റി ഓണ്ലൈന് ക്ലാസില് വിമര്ശിച്ചിരുന്നു. ആര് എസ് എസിനും ബിജെപിക്കും എതിരേയും ഇദ്ദേഹം സംസാരിച്ചിരുന്നു. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona